**Indkaldelse til generalforsamling i Grundejerforeningen Stokkebro**

**Søndag den 13. august 2023 kl. 12 på adressen Egernvej 22**

**Tag frokosten med og indtag den sammen med din nabo eller genbo efter generalforsamlingen, hvor grundejerforeningen giver drikkevarerne.**

**Dagsorden**

1. Valg af dirigent, referent

2. Formandens beretning

3. Regnskab 1.7.2022-30.6.23

4. Budget 1.7.23-30.6.24 herunder fastsættelse af kontingent

5. Indkomne forslag

1. Bestyrelsen pålægges at kontakte kommunen ifht overskridelse af områdets servitut vedr. levende hegn mod skel. Der er flere steder i grundejerforeningen faste hegn og de sidste par år er der tilkommet flere.

Kommunen er påtaleberettiget, men udøver ikke opsøgende virksomhed, hvorfor det foreslås at bestyrelsen samler indberetninger og samlet henvender sig til kommunen mhp at servitut overholdes. (Peter Schmidt).

Bestyrelsen inviterer jer til efter interesse at deltage i 3 arbejdsgrupper:

1. Affaldssorteringsgruppe, der skal komme med oplæg til evt. fælles affaldssorteringsløsning, alternativt til at vi tilslutter os løsninger på de enkelte matrikler, når kommunen i vedtager nyt [affaldssorteringsregulativ](https://www.gribskovforsyning.dk/cgi-bin/uploads/media/Affald/Ny-affaldssortering-Brochure%201.0.pdf).
2. Postkassegruppe, idet der er indgået ny [postaftale](https://www.dr.dk/nyheder/seneste/ny-postaftale-paa-plads), hvoraf det fremgår, at reglen om omdeling af post til det enkelte sommerhus i områder udstykket før 1972 bortfalder. De nøjagtige krav til centrale postkasser foreligger endnu ikke, men vi foreslår, at en gruppe nedsættes mhp forslag til generalforsamling 2024, hvis muligt.
3. Vedtægtsændringsgruppe. Bestyrelsen foreslår, at gruppen kommer med oplæg til en mere gennemgribende opdatering af vore vedtægter mhp behandling på generalforsamling 2024

6. Valg

1. formand (Lisa Bang er villig til genvalg)
2. bestyrelsesmedlem 1 og 3 (Hanne Tranberg og Sine Hornsleth er villige til genvalg)
3. suppleant til bestyrelsen (posten er p.t. ubesat)
4. d) revisorsuppleant (posten er pt. ubesat)

7. Eventuelt